Biri var idi, biri yox idi (III mövsüm)

*[[Biri var idi, biri yox idi (teleserial, 2011)|Biri var idi, biri yox idi]]* — ABC telekanalında yayımlanan ABŞ nağıl-dram serialıdır. Serialın üçüncü mövsümünün çəkiləcəyi ABC tərəfindən 10 may 2013-cü ildə elan edilmişdi. İcraçı prodüserlər Adam Horovitz və Edvard Kitsis bildirmişdilər ki, üçüncü mövsüm iki hissəyə bölünərək, birinci mövsüm 29 sentyabr-15 dekabr 2013-cü ildə, ikinci hissə isə 9 mart-11 may 2014-cü ildə efirə veriləcək.

Birinci hissədə qəhrəmanların Yoxlandiyada Piter Penlə mübarizəsi və Storibruka qayıtmaları, ikinci hissədə isə qəhrəmanların şəhərə yol tapmış Qərbin Qəddar Cadugəri Zelena ilə mübarizələri göstərilir. İki hissənin əsas antoqonistləri olan Qərbin Qəddar Cadugəri və Piter Pendən başqa üçüncü mövsümdə Din-din, Ariel, Şahzadə Erik, Ursula, Meduza, Rapunzel, Oz cadugəri, Xeyirxah Cadugər Qlinda, Şimalın Xeyirxah Cadugəri, Cənubun Cadugəri, Doroti Geyl, Qarasaqqal və Elza obrazları da debüt edir.

Mövsüm premyerası 8.52 milyon nəfər tərəfindən izlənmiş və 18–49 yaş arası 2.6/7 reytinq qazanmışdır. Mövsüm ortası finalı tənqidçilər tərəfindən qiymətləndirilmiş və Cənab Qoldun özünü qurban etməsi və keçmişlə bağlı göstərişlər qeyd edilmişdir. Mövsümün ikinci hissəsi yaxşı reytinq nəticəsi göstərərək, ikinci seriya həftənin ən yüksək reytinq nəticəsinə nail olmuşdur və bu 2012-ci ilin oktyabrında ikinci mözsümün ikinci seriyasının yayımlanmasından sonra serialın göstərdiyi ən uğurlu nəticə idi. Seriya tənqidçilər tərəfindən yüksək qiymətləndirilmiş, ssenari müəllifləri və prodüserlər tərəfindən yaradılmış yeni ssenari xəttinə dəyər verilmişdir. İki saatlıq mövsüm finalı 6.8 milyon nəfər tərəfindən izlənmiş və 18–49 yaş arası 2.3/7 reytinq nəticəsi göstərmişdir ki, bu da serialın reytinqlərinin yaxşılaşmasına baxmayaraq, ən zəif final göstəricisi olmuşdur. 8 may 2014-cü ildə serialın dördüncü mövsümünün çəəkiləcəyi elan edildi və dördüncü mövsümün premyerası 28 sentyabr 2014-cü ildə baş tutdu.

## Məzmunu

Qreq Mendell və Tamara tərəfindən Yoxlandiyaya aparılan Henri Millsbütün bunların Piter Penin göstərişi ilə həyata keçirildiyini öyrənir. Penə səmimi inananın ürəyi – Henrinin ürəyi lazımdır. İtmiş uşaqların köməkliyi ilə Pietr Pen Henrini magiyanı yalnız onun xilas edə biləcəyinə inandırmağa çalışır. Henrinin axtarışında olan Emma, Meri Marqaret, Cazibədar Şahzadə, Qəddar Kraliça, Rumpleştilskin və Kapitan Qarmaq da uğurlu şəkildə Yoxlandiyaya gəlib çatırlar, lakin, Kapitan Qolda komanda ilə işləməyin mümkün olmadığını bildirərək onları tərk edərək tək yalnız şəkildə Henrinin axtarışına başlayır. Digərləri isə Din-dini onlara kömək etməyə razı sala bilirlər. Devid itmiş uşaqlardan birinin atdığı zəhərli oxdan yaralansa da, bunu gizli saxlaya bilir.

Bu arada Sehrli meşəyə düşmüş Nil Kassidiyə Şahzadə Avrora, Şahzadə Filip və Mulan kömək edirlər. Mulan Şahzadə Avroraya aşiq olduğunu başa düşsə də, bunu deyə bilmir, ona görə də onları tərk edərək Robin Hudun dəstəsinə qoşulur. Robin Hudun köməkliyi ilə Nil Penin kölgəsini Yoxlandiyaya getmək üçün istifadə edir. Emma, Kapitan Qarmaq və Emmanın valideynləri Nili Piterin tələyə saldığı Exo mağarasından xilas edirlər. Qarmaq Emmaya sevgisini etiraf edir. Nil isə atası Rumpelştilskinlə görüşərək ona inanmadığını bildirir. Devid zəhərli oxla yaralandığını və adanın sehrli bulağının onu sağaltdığını, buna görə də adanı tərk edə bilməyəcəyini etiraf edir. Dəstə penin kölgəsini həbsə ala bilir. Pen isə magiyanı xilas etmək adı ilə Henrini Kəllə qayaya aparır.

Adaya ilk çatdığı anda Rumpelştilskin Qara Maqın xəncərini kölgəsinə verərək onu heç kimin tapa bilməyəcəyi yerdə gizlətməyi əmr edir. Tez-tez Reumpeli ziyarət edən Bellin görüntüsü onu ovundurur, lakin Recinanın kömkliyi ilə Rumpel bunun əslində Penin kölgəsi olduğunu müəyyən edir. Bu köməkdən sonra güclərini birləşdirən Recina və Qold su pərisi Arieli Pandora qutusunu gətirmək üçün Storibruka gətirməyə göndərirlər. Bell Storibruku kənar gözlərdən qoruyan tilsimi həyata keçirdikdən sonra Yoxlandiyada Piter Pen tərəfindən əsir saxlanan Vendi Darlinqin qardaşları Con və Maykl Darlinqlərə bacılarına qovuşmağa kömək etməyə söz verir, bundan sonra Ariel Pandora qutusu ilə birlikdə Yoxlandiyaya qayıdır. Dəstəyə qoşulan Rumpelştilskin və Recina birlikdə Henrini xias etmək üçün yola düşürlər. Kəllə qayada Pen Rumpeli aldadaraq qutuya salsa da, valideynləri onu xilas edə bilirlər. Rumpelştilskin Pandora qutusundan azad edilir. Gəmidə Storibruka qayıdarkən Henriyə Piter Pen hücum edir, lakin, Rumpel yetişərək Peni Pandora qutusunda həbs edə bilir. Buna baxmayaraq Henri ilə tək qaldığı qısa müddətdə Piter Pen Henrinin bədənini ələ keçirməyə nail olur, Rumpel isə xəbəri olmadan Piterin bədənində Henrini qutuya salır.

Henrinin bədənində gizlənmiş Piter Pen Storibruku ələ keçirərək burada yeni Yoxlandiya yaratmağı planlaşdırır. Bu məqsədlə o, kölgəni azad edir və Mavi Pərini öldürür. Rumpel Devidə zəhər əleyhinə iksir verir. Emmanın Henrinin özü olmadığına inanmasından sonra Qold qitunu açmağa məcbur olur və Henri azad olur. Pen isə Recinaın Storibruku yaratmaq üçün istifadə etdiyi tilsimi oğurlayaraq yenidən şəhərə tilsim qoymağa çalışır. Din-din yenidən özündə sehrli güc hiss edərək Penin kölgəsini həbs edir, Mavi Pəri isə dirilir. Recina və Rumpel uğurla Henrinin öz bədəninə qayıtmasına nail ola bilirlər. Son qarşılaşmada Rumpel Piter Peni öldürmək üçün özünü qurban verir. Recina Penin yenilədiyi cadunun qarşısını almaq üçün öz tilsimini məhv etməli olur, buna görə də, Henri və Emma yeni həyata başlamaq üçün Storibruka geri dönürlər. Nağıl qəhrəmanları isə hamısı Sehrli meşəyə qayıdırlar.

Sehrli meşəyə qayıdan qəhrəmanlar burada hakimiyyətin və kral sarayının Qərbin Qəddar Cadugəri Zelena və onun uçan meymunları tərəfindən ələ keçirildiyini görürlər. Recina Henrini itirməsi ilə barışa bilmir və anası kimi ürəyindən imtina etməyə cəhd edir, lakin, Robin Hud buna imkan vermir. Robin və Recina arasında münasibət yaranır və onlar bir-birinin xoşuna gəlməyə başlayırlar. Recina ilə qarşılaşan Zelena onun bacısı olduğunu və anaları Koranın körpə ikən ondan imtina etdiyini bildirir. Nil və Bell Rumpelştilskinin qəsrinə gələrək burada Rumpeli diriltmək üçün vasitə əldə edirlər. Nil özünü qurban verir və atası Rumpeli dirildir. Lakin ölməzdən əvvəl Emmanın yaddaşını qaytarmağa kömək edəcək iksiri Kapitan Qarmaq ilə Nyu-Yorka – bizim dünyaya göndərir. Qarmaq Şən Rocer adlandırdığı sevimli gəmisinin Kapitan Qara Saqqal tərəfindən oğurlandığını Arieldən öyrənir və gəmisini geri qaytarır, lakin, Arielə Şahzadə Eriki qaytarmağa kömək edə bilmir. Xeyli müddət sonra onlar Arielin şahzadəsini tapdığını və adada xoşbəxt yaşadıqlarını öyrənirlər. Daha sonra Qarmaq bizim dünyaya yol tapmaq üçün Şən Roceri sehrli lobyaya dəyişir. Zelena hadisələri keçmişə qaytarmaq və hər şeyə yenidən başlamaq üçün tilsim hazırlayır və bu tilsimə lazım olan əsas elementlərdən biri də Cazibədar Şahzadə və Ağbənizin hələ doğulmamış yeni övladıdır. Körpənin müdafiəsi üçün Cənubun Xeyirxah Cadugəri Qlindaya müraciət edərkən onlar Zelenanı yalnız ağ magiyanın köməkliyi ilə məğlub edə biləcəklərini öyrənir və kömək üçün Emmaya müraciət etmək qərarı verirlər. Ağbəniz vaxtilə Qəddar Kraliçanın həyata keçirdiyi tilsimi təkrarlayır və Devidin ürəyini qurban verir, öz ürəyini isə onunla bölür. Tilsimin həyata keçirilməsinə başlandıqda zelena öz iksirini əlavə edir və Storibruka qayıdan nağıl qəhrəmanları Sehrli meşədə keçirdikləri bir ili unudurlar.

Bir il sonra Nyu-Yorkda Emma və henrini tapan Kapitan Qarmaq Emmanın yaddaşını qaytarmağa nail olur və Emmanı səkkiz ay görüşdüyü Uelşlə evlənməkdən çəkindirir. Bu zaman uçan meymuna çevrilən Uelş Emmaya hücum etsə də, Emma xilas ola bilir. Sonradan məlum olur ki, Zelena Oz cadugərini qanadlı meymuna çevirərək Emmanın arxasınca Nyu Yorka göndərib. Storibruka qayıdan Emma valideynlərinə qovuşur və onların yeni uşağın doğulmasını gözlədiklərini öyrənir. Həm də bəlli olur ki, bütün nağıl personajları Sehrli meşədə keçirdikləri bir ili xatırlamırlar. Şəhər sakinləri birləşərək yeni tilsimin müəllifini axtarmağa başlayırlar. Qısa zamanda Emma və Recinanın tələsinə düşən Zelena Storibrukda olduğunu büruzə verir. O, Meri Marqaretlə yaxınlaşaraq onun uşağı iləünsiyyətdə olmağa çalışır və Deidin mərdliyini oğurlayır. Şəhərin sərhəddini keçməyə çalışan nağıl qəhrəmanları isə uçan meymuna çevrilirlər. Zelena həm də Qara Maqın xəncərini ələ keçirdiyi üçün Qoldu əsir saxlayır. Henri şəhərə qayıtsa da, Recina da daxil olmaqla heç kimi xatırlamır. Robin Hud ilə münasibət qurmağa başlayan Recina vaxtilə Din-dinin dediyi qolunda şir döyməsi olan kişinin məhz o olduğuna əmin olur. Zelenanın onun ürəyinə ehtiyacı olduğunu öyrənən Recina öz ürəyini saxlamaq üçün Robin Huda etibar edir. Onlar arasında romantik münasibətlər yaranır.

Bell öyrənir ki, Zelenaya zaman səyahəti üçün portal açmağa üç element lazımdır: Rumpelştilskinin beyni, Devidin mərdliyi və Recinanın ürəyi. Dördncü element isə Meri Marqaretin doğulmamış körpəsi olmalıdır. Recina anası Koranın ruhu ilə əlaqə yaradaraq Zelenanın keçmişini öyrənir. Bu zaman bəlli olur ki, Zelena keçmişə qayıdaraq Ağbənizin anası Şahzadə Yevanı öldürmək, beləliklə anası Koranın onu tərk etməsinin qarşısını almaq istəyir. Daha sonra Zelena Kapitan Qarmağın dodaqlarını tilsimləyir ki, o, Emmanı öpərək sehrli gücündən məhrum etsin. Meri Marqaret Henrinin nağıl kitabını yenidən tapır və kitab Henrinin yaddaşının bəra olunmasına kömək edir. Recinanın Henrini öpməsi tilsimi sındırır və bütün nağıl qəhrəmanları kim olduqlarını xatırlayırlar. Onlar öyrənirlər ki, yalnız Emma kimi güclü ağ magiyaya malik olan adam Zelenaya qalib gələ bilər.

Qısa zaman sonra Meri Marqaretin doğum vaxtı yetişir. Qarmaq və Emma Zelenanı dayandırmağa çalışsalar da, Zelenanın əmri ilə Qold Qarmağı suda boğur və onu süni nəfəs verməyə məcbur olan Emma magiyasını itirir. Zelena yeni doğulmuş körpəni də oğurlayaraq portalı açmağa çalışır. Lakin Henrinin təhriki ilə müsbətə doğru dəyişmiş Recina ağ magiyadan istifadə edərək Zelenanın qarşısını ala bilir. Rumpelştilskin Nilin ölümünün qisası olaraq Zelananı öldürür. Zelenanın açdığı zaman portalına düşən Emma və Qarmaq keçmiş dövrdə Sehrli meşəyə gəlib çıxırlar. Buradan qayıdarkən Emma ölümdən xilas etdiyi qızı da özü ilə Storibruka gətirir və məlum olur ki, həmin qız Robin Hudun ölmüş arvadı Ledi Meriondur. Recina ilə romantik münasibətlər qurmuş Robin Hud çətin vəziyyətə düşür. Mövzümün sonunda məlum olur ki, açılmış zaman portalından təkcə Qarmaq və Emma yox, həm də Qar kraliçası Elza keçərək Storibruka gəlib.

## Rollarda

### Əsas
* Cinnifer Qudvin — Ağbəniz/Meri Marqaret Blnaşer (22 seriya)
* Cennifer Morrison — Emma Svon (22 seriya)
* Lana Parrilla — Qəddar Kraliça/Recina Mills (22 seriya)
* Coş Dallas — Cazibədar Şahzdə/Devid Nolan (22 seriya)
* Emili de Revin — Bell/Leysi (17 seriya)
* Cared Gilmor — Henri Mills (19 seriya)
* Kolin O'Donok — Kapitan Qarmaq (22 seriya)
* Maykl Reymond-Ceyms — Belfayr/Nil Kassidi (15 seriya)
* Robert Karlayl — Rumpelştilskin/Cənab Qold (19 seriya)

### Köməkçi
* Beverli Elliott — Dul Lukas / Nənə (12 seriya)
* Şon Makuayr — Robin Hud (12 seriya)
* Robbi Kay — Malkolm / Piter Pen / Hameln tütəkçisi (11 seriya)
* Li Arenberq — Deyingən cırtdan / Leroy (10 seriya)
* Qeyb Kot — Maraqlı cırtdan / Tom Kark (10 seriya)
* Parker Kroft- Feliks (10 seriya)
* Rebekka Meyder — Qərbin qəddar cadugəri / Zelena (10 seriya)
* Devid Pol Qruv — Dok (9 seriya)
* Rouz MakAyver — Din-din (8 seriya)
* Faustino Di Bauda — Yuxulu cırtdan / Uolter (8 seriya)
* Kiqan Konnor Treysi — Mavi pəri / Rəhbər ana (7 seriya)
* Rafael Sbarj — Danışan cırcırama / Dr. Arçi Huper (7 seriya)
* Miq Makario — Utancaq cırtdan (7 seriya)
* Ceffri Kayser — Ləng cırtdan (7 seriya)
* Maykl Koleman — Xoşbəxt cırtdan (7 seriya)
* Sara Bolger — Şahzadə Avrora (5 seriya)
* Coanna Qarsiya — Ariel (4 seriya)
* Meqan Ori — Qırmızı papaq / Rubi(4 seriya)
* Freya Tinqli — Vendi Darlinq (4 seriya)
* Kris Qotye — Uilyam Smi (4 seriya)
* Devid Anders — Dr. Viktor Frankinşteyn / Dr. Veyl (3 seriya)
* Culian Morris — Şahzadə Filip (3 seriya)
* Gil MakKinni — Şahzadə Erik (3 seriya)
* Kristofer Qorhem — Öz ölkəsinin cadugəri / Uelş (3 seriya)

### Qonaq
* Ceymi Çanq — Mulan (2 seriya)
* Jankarlo Esposito — Sindi / Sehrli güzgü (2 seriya)
* Dilan Şmidt — Gənc Belfayr (2 seriya)
* Çarlz Mesur — Qarasaqqal (2 seriya)
* Sanni Mabri] — Xeyirxah cadugər Qlinda (2 seriya)
* Stefan Lord — Malkolm (2 seriya)
* Kristi Lainq — Ledi Merian (2 seriya)
* Etan Embri — Qreq Mendell (1 seriya)
* Sonik Martin-Qrin — Tamara (1 seriya)
* Bernard Kurri — Liam Conson (1 seriya)
* Skayler Jisondo — Devin (1 seriya)
* Uiat Oleff — Gənc Rumpelştilskin (1 seriya)
* Merlin Menson — Piter Penin kölgəsi (səs) (1 seriya)
* Aleksandra Metz — Rapunzel (1 seriya)
* Henri Lubatti — Lümyer (1 seriya)
* Rouz MakQovan — Gənc Kora (1 seriya)
* Devid de Lutor — Conatan (1 episode)
* Erik Lanc — Şahzadə Leopold (1 seriya)
* İvet Nikol Braun — Dəniz ilahəsi Ursula (1 seriya/yalnız səs)
* Matreya Skarrvener — Doroti Geyl (1 seriya)
* Anastasiya Qriffit — Şahzadə Abigeyl / Ketrin Nolan (1 seriya)
* Toni Amendola — Cepetto / Marko (1 seriya)
* Aleks Zahara — Kral Midas (1 seriya)
* Erik Kinlisayd — Moe Frenç/ Mauris (1 seriya)

## Seriyalar


## İstehsal

### İnkişaf
Disneyin 2013-cü ildə təqdim etdiyi "" filminin uğurundan sonra ABC telekanalı "Biri var idi, biri yox idi" serialını üçüncü mövsüm üçün yeniləmiş və serialın üçüncü mövsümünün premyerası 29 sentyabr 2013-cü ildə ba tutmuşdur. Həmin ay serialın bəzi seriyalarının keçid xarakteri daşıyaraq, gələcəkdə efirə veriləcək və "Biri var idi, biri yox idi" serialının spin-offu olacaq "Bir dəfə Möcüzələr ölkəsində" serialı ilə əlaqəli olacağı açıqlandı. 2013-cü ilin avqustunda mövsümün iki hissəyə bölünəcəyi, birinci hissənin 29 sentyabrdan 2013-cü ilin dekabrına kimi, ikinci hissənin isə 9 martdan 2014-c ilin mayına kimi efirə veriləcəyi haqqında məlumat yayıldı.

İlk on bir seriyada əsas hadisələr Yoxlandiya adasında baş verir; serialın yaradıcıları Adam Horovitz və Edvard Kitsis üçüncü mövsümün qurğusu haqqında danışarkən qeyd edirlər ki, "Yoxlandiya inam, təsəvvür yurdudur və elə bir məkandır ki, burada bütün qəhrəmanlar öz köklərinə qayıtmış olurlar. Bu həm bizə, həm də ssenari müəlliflərinə daha da dərinə gedərək qəhrəmanların keçmişinə getməyə, müxtəlif məkanlarla bağlı yeni hekayələr danışmağa imkan verir. Obrazları bu formada görmək, il ərzində onların keçmişini araşdırmaq və Emmanın valideynləri ilə olmasının necə gerçəkləşəcəyini görmək həqiqətən də maraqlıdır. Yoxlandiya həqiqətən də, bizim oturub bütün bu məsələlər haqqında fikirləşə biləcəyimiz bir məkandır." Cütlük daha sonra qeyd edir ki, Piter Pen bu mövsümdə iştirak etsə də daha mürəkkəb obraz kimi təsvir olunur, Kitsis isə bildirir ki, "Biz hələ Piter Penlə qarşılaşmamışıq, hələ heç vaxt Yoxlandiyada olmamışıq və məhz oraya yola düşməyə hazırlaşırıq!" Başqa bir müsahibədə Horovitz qeyd edir ki, *"Bizim üçün Yoxlandiya elə bir yerdir ki, obrazları keçmişləri ilə üzləşməyə vadar edir. Bura bir növ qaranlığın ürəyidir, siz 200 yaşlı da ola bilərsiz, çünki qocalmırsız və etməli olduğunuz yeganə iş şən olmaqdır. Lakin, Piter Pen həddən artı müddət ərzində orada qalıb və onun bu qədər vaxtı orada keçirməsinin səbəbini biz Piter Pen haqqında əfsanə ilə açacıyıq."* Disneyin D23 Expo tədbirində serialın yaradıcıları Emma Svon və Kapitan Qarmaq arasında romantic münasibətlər olacağına işarə etmiş və Killian Consun necə Kapitan Qarmaq olacağının açıqlanacağını bildirmişdilər. 10 mart 2014-cü ildə serialın prodüserləri, Disneydən yaşıl işıq alacaqları halda, mövsümün son seriyalarında "Şahzadə və qurbağa", "Qəhrəman ürək" və "Soyuq ürək" filmlərindən olan qəhrəmanların canlandırılması üçün aktyorlar axtarıldığını elan etmişdilər. Həmin ayın sonunda mövsüm finalının 11 may 2014-cü ildə efirə veriləcəyi və iki saat davam edəcəyi açıqlanmışdı.

### Aktyor seçimi
2013-cü ilin mayında ikinci mövsümün əsas aktyorlarından olan Meqan Orinin (Qırmızı papaq/Tubi) CBS telekanalının hazırladığı "Süni intellekt" teleserialında əsas rollardan birini canlandırmaq üçün "Biri var idi, biri yox idi" teleserialından uzaqlaşacağı elan edildi. Lakin, Ori bildirdi ki, gələcəkdə ehtiyac olarsa serialın başqa seriyalarında qonaq aktyor kimi iştirak etməyə hazırdır. Sonradan Ori üçüncü mövsümün on iki və on üçüncü seriyalarında qonaq aktyor kimi çəkilmişdi. Həmin ay Maykl Reymond-Ceymsin (Belfayr/Nil Kassidi) serialın ikinci dərəcəli aktyor heyətindən əsas aktyor heyətinə keçəcəyi açıqlanmışdı. 2013-cü iyulunda ikinci mövsümdə serialdan uzaqlaşmış Jankarlo Espositonun (Cin/Sehrli güzgü/Sidni Qlas) üçüncü mövsümdə yenidən seriala qayıdacağı bildirildi. Həmin ay Robin Hud obrazını canlandırmaq üçün yeni kastinq keçirildiyi və Şon Maquayrın Tom Ellisin yerinə rolu canlandıracağı açıqlandı. Adam Horovitz qeyd edir ki, *"Baxmayaraq ki, biz Tom Ellisi çox sevirik, o, rolu canlandırması mümkün olmadı. Biz əvvəlki kimi onun fanatlarıyıq, lakin film gözləyə bilməzdi və biz işi irəlilətməli idik."* Mövsümün birinci yarısında Böyük Britaniya aktyoru Robbi Kay əsas antoqonist Piter Pen obrazını yaradır. 29 iyulda Rouz MakAyverin Din-din personajını yaradacağı bildirildi. Adam Horovitz və Edvard Kitsis məşhur personajı gözlənilməz şəkildə şərh edərək *"Bu ikonik xarakter xüsusi önəm daşıyır və hadisələrin inkişafına təsir edir. Biz onu necə təqdim edəciyik və bizim üçün onun kim olması, ümidvarıq ki, sizi təəccübləndirəcək, çünki biz, onun bir personajla sürpriz əlaqəsini nəzərdə tutmuşuq."* Beşinci seriyada Bernard Kurri qonaq aktyor kimi Kapitan Qarmağın qardaşı Liam obrazını, Skayler Cizondo isə İtmiş oğlanlardan Devini canlandırır. Coanna Qarsiya "Balaca su pərisi" cizgi filmindən Ariel obrazını canlandırmışdır. 3 sentyabr 2013-cü ildə Cil MakKinninin Şahzadə Erik obrazını canlandıracağı açıqlanmışdı. 18 oktyabr 2013-cü ildə isə ABŞ musiqiçisi Merlin Mensonun Piter Penin kölgəsi obrazını səsləndirəcəyi haqqında məlumat yayılmışdı. 21 oktyabrda Britaniya aktyoru Stefan Lordun Rumpelştilskinin atası Malkolmu canlandıracağı bildirildi. O, səkkizinci və on birinci seriyalarda çəkilib.

Mövsümün ikinci hissəsində əsas antoqonist obraz Qərbin Qəddar Cadugəri Zelena Rebekka Meyder tərəfindən canlandırılmışdır. Aleksandra Metz Cazibədar Şahzadə tərəfindən xilas edilən Rapunzel obrazını yaratmışdır. On səkkizinci seriyada gənc Kora obrazı ilə Rouz MakQovan yenidən seriala qayıtmış, gənc Kral Leopold (şahzadə kimi) obrazı Erik Lanc tərəfindən canlandırılmış, Şahzadə Yeva obrazı üçün Yeva Börn yenidən seriala qayıtmışdır. 2014-cü ilin yanvarında Çarlz Mejer Qarasaqqal obrazı üçün seçilmiş və bir seriyada Kapitan Qarmağın düşməni kimi bu obrazı canlandırmışdır. 2014-cü ilin fevralında eleqant, xoş, zəngin, ağıllı və alicənab kimi təsvir edilən Xeyirxah Cadugər Qlinda obrazı üçün aktyor seçimi elan edilmişdi. Aktrisa Sanni Mabri Qlinda obrazını canlandırmaq üçün seçilmişdir.

"Bir dəfə Möcüzələr ölkəsində" serialının yayımının tamamlanmasından sonra, serialda Ürəklər Valeti obrazını canlandırmış Maykl Soçanın dördüncü mövsümdə "Biri var idi, biri yox idi" serialının ikinci dərəcəli aktyor heyətinə qoşulacağı haqqında məlumat yayıldı. 2014-cü ilin aprelində bu xəbər təsdiqləndir.

### Təbliği
12 sentyabr 2013-cü ildə ABC üçüncü mövsümün aktyor heyətinin təsvir olunduğu təbliğat şəkillərini yayımlamışdır. Lakin, fanatların reaksiyalarından sonra şəkillər silinmişdir. Bundan sonra, sosial şəbəkələr vasitəsilə '#SaveHenry' heşteqi altında yeni təbliğat şəkilləri yayılmışdır. Mövsümün ikinci hissəsinin təbliği üçün "#WickedIsComing" heşteqindən, ikinci hissənin yayımı zamanı isə 2014-cü ilin mart-may ayları ərzində "#WickedVsEvil" heşteqindən istifadə olunmuşdur.

### Çəkilişlər
Hadisələrin Yoxlandiyada baş verdiyi birinci hissənin çəkilişləri Vankuverdə, qapalı studiyalarda aparılmış, bunun üçün on iki tropik məkan maketi yaradılmışdır. Çox bahalı maketlərin hazırlanması zamanı Disneyin "Piter Pen" filminin və "Cedayın qayıdışı" filmindəki Evok kəndinin maketlərindən təsirlənilmişdir. Quruluşçu-rəssam köməkçisi Sara MakKolloh qeyd edir ki, *"Maketlərdə istifadə olunmuş bitlkilərin toplanmasına beş gün sərf edildi. Biz hər gün sulayıb, hər axşam isti məkanla təmin etdiyimiz 200 real bitki, 30 həqiqi ağac kötüyü və üzərinə ipək yarpaqlar düzülmüş 450 süni budaqdan istifadə etmişdik."* Storibruk səhnələri isə, əvvəlki kimi Stiviston, Britaniya Kolumbiyası, Kanadada çəkilmişdir.

## Reytinqlər

### ABŞ live reytinqləri

## İstinadlar

## Xarici keçidlər
* 
*